
VILNIAUS RAJONO SAVIVALDYBĖS TARYBA

SPRENDIMAS
DĖL PINIGINĖS SOCIALINĖS PARAMOS NEPASITURINTIEMS VILNIAUS RAJONO SAVIVALDYBĖS GYVENTOJAMS TEIKIMO TVARKOS APRAŠO PAPILDYMO

2022 m. balandžio 27 d. Nr. T3-120
Vilnius

Vadovaudamasi Lietuvos Respublikos vietos savivaldos įstatymo 16 straipsnio 2 dalies 38 punktu ir 4 dalimi, 18 straipsnio 1 dalimi, Lietuvos Respublikos piniginės socialinės paramos nepasiturintiems gyventojams įstatymo 4 straipsnio 2 dalimi, Vilniaus rajono savivaldybės taryba   nusprendžia:
. Papildyti Vilniaus rajono savivaldybės tarybos 2018 m. rugpjūčio 31 d. sprendimu Nr. T3-265 patvirtintą Piniginės socialinės paramos nepasiturintiems Vilniaus rajono savivaldybės gyventojams teikimo tvarkos aprašą:
. 52.1.3.4. papunkčiu ir išdėstyti jį taip:
„. iš užsienio valstybės dėl karinės agresijos jų valstybėje pasitraukusiems užsieniečiams, kurie Lietuvos Respublikoje pateikė prašymus dėl laikinosios apsaugos suteikimo, iki ji bus suteikta: vienam asmeniui – 2,5 BSI, už kiekvieną paskesnį bendrai gyvenantį šeimos narį – papildomai po 1 BSI, jeigu tokia pašalpa nebuvo paskirta kitos savivaldybės teritorijoje“;
. 52.1.4. papunkčiu ir išdėstyti jį taip:
„ . Dėl vienkartinės pašalpos, nurodytos 52.1.3.4. papunktyje, skyrimo, asmuo kreipiasi į gyvenamosios vietos seniūniją, užpildo seniūnijos patvirtintos formos prašymą, nurodydamas pašalpos reikalingumo motyvus, pateikia asmens tapatybę patvirtinantį dokumentą (gali pateikti ir vairuotojo pažymėjimą, pensininko pažymėjimą ir kt.) ir Migracijos departamento išduotą registracijos kortelę apie prašymo pateikimą dėl laikinosios apsaugos suteikimo Lietuvos Respublikoje“;
. 52.1.5. papunkčiu ir išdėstyti jį taip:
„. Pašalpa, nurodyta 52.1.3.4. papunktyje, skiriama (neskiriama) atsižvelgus į pareiškėjo gyvenamosios seniūnijos siūlymą skyriaus vedėjo įsakymu ir išmokama pašte arba į asmens nurodytą sąskaitą banke.“
. Skelbti šį sprendimą Vilniaus rajono savivaldybės tinklalapyje ir Teisės aktų registre.



Savivaldybės merė									Marija Rekst


Parengė:
Socialinės rūpybos skyriaus
vedėjo pavaduotoja Elena Kačanovskienė
tel. 275 0036

